കോണ്ഗ്രസില് വെടിയും പുകയും എന്തുചെയ്യുമെന്നറിയാതെ യുഡിഎഫ് തിരുവനന്തപുരം നിയമസഭാ തെരഞ്ഞെടുപ്പില് കനത്ത തോല്വി ഏറ്റുവാങ്ങിയ യുഡിഎഫിലെ പ്രശ്നങ്ങള് ചര്ച്ചചെയ്തു തീര്ക്കുമെന്ന് പ്രതീക്ഷിച്ച പ്രവര്ത്തകര്ക്ക് തിരിച്ചടി. കോണ്ഗ്രസില് ചരിത്രത്തിലില്ലാത്തവിധം പൊട്ടിത്തെറി ഉണ്ടായതോടെ യുഡിഎഫില്നിന്ന് വെടിയും പുകയും മാത്രമാണ് ഉയരുന്നത്. യുഡിഎഫിനെ വിമര്ശിച്ച് നേരെയാക്കാന് നടന്ന ഘടകകക്ഷി നേതാക്കളും പണി മതിയാക്കേണ്ട അവസ്ഥയിലായി. കടുത്ത ആഭ്യന്തര പ്രശ്നത്തില് ഉഴലുന്ന മുസ്ലിംലീഗും കേരള കോണ്ഗ്രസ് ജോസഫ് ഗ്രൂപ്പും കരകയറാന് പെടാപാട് പെടുമ്ബോഴാണ് കോണ്ഗ്രസ് ആഭ്യന്തര യുദ്ധത്തിന്റെ പടുകുഴിയിലേക്ക് വീണത്. സാധാരണ കോണ്ഗ്രസില് പ്രശ്നങ്ങള് ഉണ്ടാകുമ്ബോള് ഇടപെട്ട് അനുനയിപ്പിക്കാന് ലീഗ് നേതാക്കള്ക്ക് കഴിഞ്ഞിരുന്നു. എന്നാലിപ്പോള് ലീഗും കടുത്ത പ്രതിസന്ധിയിലാണ്. പുതിയ കെപിസിസി അധ്യക്ഷനോ പ്രതിപക്ഷ നേതാവോ ലീഗിനെ വകവയ്ക്കുന്നുമില്ല. ലീഗില് പ്രധാന നേതാവ് കുഞ്ഞാലിക്കുട്ടിക്കെതിരെ ഒരു വിഭാഗം രംഗത്തുണ്ട്. പാണക്കാട് കുടുംബത്തില്നിന്നടക്കം കുഞ്ഞാലിക്കുട്ടിയെ തള്ളിപ്പറയാന് ആളുണ്ടായി. എംഎസ്എഫ് നേതാക്കള്ക്കെതിരെ പീഡന പരാതിയുമായി ഹരിത സംഘടനയിലെ യുവതികള് രംഗത്തുവന്നു. തങ്ങളാണ് ശക്തരെന്ന് വാദിച്ച ജോസഫ് ഗ്രൂപ്പ് പഴയ ശക്തികേന്ദ്രങ്ങളില്പ്പോലും തകര്ന്നടിയുന്ന കാഴ്ചയായിരുന്നു തെരഞ്ഞെടുപ്പില്. അണികള് ചോര്ന്നതറിയാത്ത ജോസഫ് ഗ്രൂപ്പില്നിന്ന് പലനേതാക്കളും പുറത്ത് ചാടാനൊരുങ്ങുകയാണ്. പ്രധാന ഘടകകക്ഷികള് പാര്ടിയിലെ പ്രശ്നങ്ങളില് പുകയവെയാണ് കെപിസിസി സമിതിയുടെ പുതിയ റിപ്പോര്ട്ട് വന്നത്. തെരഞ്ഞെടുപ്പ് തോല്വിക്ക് പ്രധാന കാരണം കുഞ്ഞാലിക്കുട്ടിയും പി ജെ ജോസഫുമാണെന്ന് സമിതി വിലയിരുത്തി. ഇതോടെ ഘടകകക്ഷികളെ അനുനയിപ്പിക്കേണ്ട ഭാരവും കോണ്ഗ്രസ് നേതൃത്വത്തിനായി. അപ്പോഴാണ് കോണ്ഗ്രസ് കടുത്ത ആഭ്യന്തര പ്രശ്നത്തില്പ്പെട്ടത്. കോണ്ഗ്രസ് ഈ പോക്കാണ് പോകുന്നതെങ്കില് യുഡിഎഫ് ഒരിക്കലും രക്ഷപ്പെടില്ലെന്ന് നിരന്തരമായി ഓര്മിപ്പിച്ചുകൊണ്ടിരിക്കുന്നു മറ്റൊരു ഘടകകക്ഷി നേതാവാണ് ഷിബു ബേബിജോണ്. ചാനല് ചര്ച്ചയ്ക്ക് വിലക്ക് തിരുവനന്തപുരം കോണ്ഗ്രസിലെ കലാപത്തെകുറിച്ചുള്ള ചാനല് ചര്ച്ചകളില് കോണ്ഗ്രസ് നേതാക്കള്ക്ക് കെപിസിസി അധ്യക്ഷന് കെ സുധാകരന്റെ വിലക്ക്. ഞായറാഴ്ച രാവിലെ മുതല് ചാനലുകളിലെ പ്രധാനവാര്ത്തയും ചര്ച്ചയും കോണ്ഗ്രസിലെ പൊട്ടിത്തെറിയാണ്. വൈകിട്ടത്തെ ചര്ച്ചയ്ക്ക് നേതാക്കളെ തേടിയപ്പോഴാണ് വിലക്ക് പുറത്തറിഞ്ഞത്. ശനിയാഴ്ച രാത്രി ചാനല് ചര്ച്ചയില് ഡിസിസി പട്ടികയ്ക്കെതിരെ പ്രതികരിച്ചതിന് കെ പി അനില്കുമാറിനെയും കെ ശിവദാസന്നായരെയും സസ്പെന്ഡ് ചെയ്തിരുന്നു. മിണ്ടാതെ ആന്റണി ന്യൂഡല്ഹി കേരളത്തിലെ കോണ്ഗ്രസ് തമ്മിലടിക്കുമ്ബോള് മുതിര്ന്ന നേതാവ് എ കെ ആന്റണി മൗനത്തില്. ഡിസിസി പ്രസിഡന്റുമാരെ നിശ്ചയിച്ചതിനെ തുടര്ന്നുണ്ടായ അത്യപൂര്വ പ്രതിസന്ധി പരിഹരിക്കാന് ഇടപെടില്ലെന്നാണ് നിലപാട്. ഉമ്മന്ചാണ്ടിയും രമേശ് ചെന്നിത്തലയും ആന്റണിയെ പരിഭവവും പരാതികളും അറിയിച്ചിരുന്നു. എന്നാല്, ചര്ച്ചകള് ദിവസങ്ങള് നീണ്ടിട്ടും നിലവിലെ അധികാരചേരി ആന്റണിയോട് ഒന്നും സംസാരിച്ചില്ല. എഐസിസി ജനറല് സെക്രട്ടറി കെ സി വേണുഗോപാല് കേരളത്തിലെ കോണ്ഗ്രസ് കാര്യങ്ങളില് അവസാനവാക്കായി മാറിയതുമുതല് നിശ്ശബ്ദനാണ് ആന്റണി. സോണിയ ഗാന്ധി ചോദിച്ചാല് എന്തെങ്കിലും അഭിപ്രായം പറയുമെന്നുമാത്രം. കെ സുധാകരനെ കെപിസിസി പ്രസിഡന്റായും വി ഡി സതീശനെ പ്രതിപക്ഷനേതാവായും തീരുമാനിച്ചതും ആന്റണിയോട് ആലോചിച്ചല്ല. തീരുമാനം എടുത്തശേഷമാണ് അറിയിച്ചത്. തീരുമാനം നിങ്ങള് ഉമ്മന്ചാണ്ടിയെയും രമേശിനെയും ബോധ്യപ്പെടുത്തണം എന്നാണ് അന്ന് ആന്റണി പ്രതികരിച്ചത്.